wickkiey/tamil-wikipedia-chunked huggingface dataset:
# ஒரு முறை கடவுச்சொல்

**ஒரு முறை கடவுச்சொல் ( One Time Password - OTP )** என்பது கணினி அமைப்புகள் அல்லது இணைய சேவைகளில் ஒரு பயனரின் அடையாளத்தை உறுதிப்படுத்தப் பயன்படுத்தப்படும் ஒரு பாதுகாப்பு முறையாகும். இது ஒருமுறை மட்டுமே பயன்படுத்தக்கூடிய எண்ணெழுத்துக் குறியீடாக அமையும். பொதுவாக இந்த ஒருமுறை கடவுச்சொல் பயனரின் பதிவு செய்யப்பட்ட அலைபேசி எண்ணிற்கோ அல்லது மின்னஞ்சல் முகவரிக்கோ குறுஞ்செய்தியாக அனுப்பப்படும். பயனர் ஒரு பரிவர்த்தனையை மேற்கொள்ளும்போதோ அல்லது ஒரு கணக்கில் நுழைய முயற்சிக்கும்போதோ, இந்த ஒருமுறை கடவுச்சொல்லை உள்ளிடுமாறு கேட்கப்படுவார். இந்தச் செயல்பாடு வழக்கமான கடவுச்சொல்லை விட கூடுதல் பாதுகாப்பு அடுக்கைச் சேர்க்கிறது. ஒருமுறை கடவுச்சொல் ஒரு குறிப்பிட்ட காலத்திற்கு மட்டுமே செல்லுபடியாகும் தன்மை கொண்டது, அதன் பிறகு அது தானாகவே காலாவதியாகிவிடும். இதனால் ஒருவேளை இந்தக் குறியீடு திருடப்பட்டாலும், அதன் பயன்பாடு ஒருமுறைக்கு மேல் இருக்காது என்பதால், பாதுகாப்பானது என கருதப்படுகிறது. இணைய வங்கி பரிவர்த்தனைகள், இணையவழி கொள்முதல்கள் மற்றும் சமூக வலைத்தள கணக்குகளில் நுழைவது போன்ற பல இடங்களில் இந்த ஒருமுறை கடவுச்சொல் முறை பயன்படுத்தப்படுகிறது.
# ஒரு முறை கடவுச்சொல்

## வகைகள்

;நேர அடிப்படையிலான ஒருமுறை கடவுச்சொல்
இது ஒரு குறிப்பிட்ட கால இடைவெளியில் தானாகவே மாறும் குறியீடுகளை உருவாக்கும். ஒரு மறைமுகக் குறியீடும், நேரமும் ஒரு வழிமுறைக்குள் பயன்படுத்தப்பட்டு இந்தக் குறியீடு உருவாக்கப்படும். இந்த வகைக் குறியீடுகள் பொதுவாக அங்கீகாரப் பயன்பாடுகளிலும் (Authenticator Apps) பயன்படுத்தப்படுகின்றன.  
;நிகழ்வு அடிப்படையிலான ஒருமுறை கடவுச்சொல்
இது ஒரு நிகழ்வு நடக்கும்போது (எ.கா. உள்நுழைய முயற்சிக்கும்போது) உருவாக்கப்படும். ஒவ்வொரு முறையும் பயனர் உள்நுழைய அல்லது ஒரு செயலைச் செய்ய முயற்சிக்கும்போது, ஒரு புதிய குறியீடு உருவாக்கப்பட்டு அனுப்பப்படும்.  
;சவால்-பதில் முறை
இது பயனருக்கு ஒரு கேள்வி போல சவாலாக அனுப்பி அதற்கான சரியான பதிலை வழங்கி உள்நுழையச் செய்யும் முறை.
# ஒரு முறை கடவுச்சொல்

## பெறும் வழிகள்

;குறுஞ்செய்திச் சேவை மூலம் :
கைபேசிக்குக் குறுந்தகவலாக கடவுச்சொல் வரும்.  
;மின்னஞ்சல் மூலம் :
மின்னஞ்சலுக்கு ஒரு கடவுச்சொல் வரும்.  
;சிறப்புக் கருவிகள் :
கைபேசியில் நிறுவப்படும் செயலிகள் அல்லது தனி கருவிகள் (RSA SecurID) தேவையான போது குறியீடு காட்டும்.  
;காகிதப்பட்டியல் :
முன்னரே எழுதிக் கொண்ட கடவுச்சொற்களை தேவையானபோது பயன்படுத்தலாம்.
# ஒரு முறை கடவுச்சொல்

## பாதுகாப்பு மற்றும் பயன்பாடு

ஒருமுறை கடவுச்சொல் முறை வழக்கமான நிலையான கடவுச்சொற்களை விட அதிக பாதுகாப்பை வழங்குகிறது. காரணம் நிலையான கடவுச்சொற்கள் திருடப்பட்டாலோ அல்லது ஊகிக்கப்பட்டாலோ மீண்டும் மீண்டும் பயன்படுத்தப்படலாம். ஆனால் ஒருமுறை கடவுச்சொற்கள் ஒரே ஒரு பயன்பாட்டிற்கு மட்டுமே என்பதாலும், குறுகிய காலத்திற்கு மட்டுமே செல்லுபடியாகும் என்பதாலும், இந்தக் குறியீடு திருடப்பட்டாலும், அது மீண்டும் பயன்படுத்தப்பட முடியாததால், பயனரின் கணக்கிற்கான அத்துமீறிய அணுகலின் ஆபத்து குறைகிறது. இணைய வங்கிச் சேவைகள், இணையவழி வர்த்தகம், மின்னணு அரசாங்க சேவைகள், சமூக வலைத்தளங்கள் மற்றும் பல முக்கியமான இணையக் கணக்குகளில் இந்த ஒருமுறை கடவுச்சொல் முறை இரண்டாம் நிலை பாதுகாப்பு அங்கீகார முறையாக பரவலாகப் பயன்படுத்தப்படுகிறது. இதன் மூலம் பயனர் தனது கணக்கிற்கான பாதுகாப்பை மேம்படுத்திக்கொள்ள முடியும்.
# அம்ரித்பால் சிங் (நீளம் தாண்டும் வீரர்)

**அம்ரித்பால் சிங்** (*Amritpal Singh*) இந்தியாவைச் சேர்ந்த ஒரு தடகள வீரராவார். பஞ்சாப் மாநிலத்தைச் சேர்ந்த இவர் நீளம் தாண்டுதல் விளையாட்டில் நிபுணத்துவம் பெற்றவராக இருந்தார். 1983ஆம் ஆண்டு அக்டோபர் மாதம் 6ஆம் தேதியன்று சங்குரூர் நகரத்தில் பிறந்தார். 2004 முதல் 2013ஆம் ஆண்டு வரை தேசிய சாதனையைப் படைத்தவராகத் திகழ்ந்தார்.
# அம்ரித்பால் சிங் (நீளம் தாண்டும் வீரர்)

## தொழில்

2004ஆம் ஆண்டு மார்ச்சு மாதம் 16ஆம் தேதியன்று புது தில்லியில் நடைபெற்ற 10ஆவது கூட்டமைப்பு கோப்பை தடகள வெற்றியாளர் போட்டியில் 8.08 மீட்டர் தூரம் தாண்டி, டி.சி. யோகன்னனின் 30 ஆண்டுகால சாதனையை முறியடித்தார். இறுதியில் 2013 ஆம் ஆண்டில் குமாரவேல் பிரேம்குமார் 8.09 மீட்டர் நீளம் தாண்டி அம்ரித்பால் சிங்கின் சாதனையை முறியடித்தார். மற்றும் 2013ஆம் ஆண்டில் குமரவேல் பிரேம்குமார்
# முலியில் கிருஷ்ணன்

**முலியில் கிருஷ்ணன்** (*Muliyil Krishnan*) கண்ணூர் மாவட்டத்தில் 19 ஆம் நூற்றாண்டின் முன்னோடிகளில் ஒருவராக இருந்தார். உயர் கல்வியைப் பெற்ற அரிதான சிலரில் மொழியியலாளராக தனது அடையாளத்தை உருவாக்கினார். கண்ணூரில் மலையாள ஆசிரியராகபணியாற்றினார். பின்னர், சென்னை மாநிலக் கல்லூரியில் மலையாளப் பேராசிரியராக பணியாற்றினார்.
# சங்கனாபுரம்

**சங்கனாபுரம்**,தமிழ்நாட்டின் திருநெல்வேலி மாவட்டத்தில் உள்ள வள்ளியூர் ஊராட்சி ஒன்றியத்தில் அமைந்துள்ளது. இந்த ஊராட்சி, ராதாபுரம் சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும்.  
**அஞ்சல் குறியீடு:** 627114.  
**கோவில்**: ஸ்ரீ வடபத்திரகாளி அம்மன் கோவில்.  
**பள்ளி:** இந்து நடுநிலைப்பள்ளி உள்ளது.  
**மருத்துவமனை:**ஆரம்ப சுகாதார நிலையம்**.**
# கோபால்கஞ்ச் சட்டமன்றத் தொகுதி

**கோபால்கஞ்ச் சட்டமன்றத் தொகுதி** (Gopalganj Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது கோபால்கஞ்ச் மாவட்டத்தில் அமைந்துள்ளது. இது கோபால்கஞ்சு மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# கோபால்கஞ்ச் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | ராம் துலாரி சின்கா | இந்திய தேசிய காங்கிரசு</br> |  |
| 1977 | ராதிகா தேவி | ஜனதா கட்சி</br> |  |
| 1980 | காளி பிரசாத் பாண்டே | rowspan=2 | சுயேச்சை |
| 1985 | சுரேந்திர சிங் |  |  |
| 1990 | rowspan=2 | ஜனதா கட்சி</br> |  |
| 1995 | ராமாவதார் |  |  |
| 2000 | அனிருத் பிரசாத் என்கிற சாது யாதவ் | இராச்டிரிய ஜனதா தளம் |  |
| 2005 பிப் | ராசூ | பகுஜன் சமாஜ் கட்சி |  |
| 2005 அக் | சுபாசு சிங் | rowspan=6 | பாரதிய ஜனதா கட்சி</br> |
| 2010 |  |  |  |
| 2015 |  |  |  |
| 2020 |  |  |  |
| 2022^ | குசும் தேவி |  |  |
| 2025 | சுபாசு சிங் | } |  |
^ இடைத்தேர்தல்
# கோலக்கு சமல்

## தொழில்

1946 முதல் 1955ஆம் ஆண்டு வரை கிட்டத்தட்ட பத்து ஆண்டுகள் சந்தோசு கோப்பை போட்டியில் கோலக்கு சமல் ஒரிசா மாநிலத்தைப் பிரதிநிதித்துவப்படுத்தினார்.  
100 மீட்டர் ஓட்டம், நீளம் தாண்டுதல் மற்றும் கம்பு ஊன்றி தாண்டுதல் போன்ற தடகளப் போட்டிகளிலும் பங்கேற்றார். 1948ஆம் ஆண்டு கம்பு ஊன்றி தாண்டுதல் போட்டியில் கோலக்கு சமல் தேசிய தங்கப் பதக்கத்தை வென்றார். 1946 முதல் 1962 வரை நடைபெற்ற தேசிய தடகள வெற்றியாளர் போட்டிகளில் ஒரிசாவைப் பிரதிநிதித்துவப்படுத்தினார்.
# கோலக்கு சமல்

## தனிப்பட்ட வாழ்க்கை

கோலக்கு சமல் ஒடிசா அரசின் விளையாட்டுத் துறையில் கால்பந்து பயிற்சியாளராகப் பணியாற்றினார்.
# கதுவா சட்டமன்றத் தொகுதி, பீகார்

**கதுவா சட்டமன்றத் தொகுதி** (Hathua Assembly constituency) என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது கோபால்கஞ்ச் மாவட்டத்தில் அமைந்துள்ளது. கதுவா, கோபால்கஞ்சு மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# கதுவா சட்டமன்றத் தொகுதி, பீகார்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2010 | ராம் சேவக் சிங் | rowspan=2 | ஐக்கிய ஜனதா தளம் |
| 2015 |  |  |  |
| 2020 | ராசேசு குமார் சிங் | இராச்டிரிய ஜனதா தளம் | } |
# வாக்பதானந்தா

**வாக்பதானந்தா** (1885 &ndash; அக்டோபர் 1939) என்று பிரபலமாக அறியப்படும் **வயலேரி குஞ்ஞிகண்ணன் குருக்கள்** (*Vayaleri Kunhikkannan Gurukkal*) பிரித்தானிய இந்தியாவில் ஒரு இந்து மதத் தலைவராகவும் சீர்திருத்தவாதியாகவும் இருந்தார். “ஆத்மவித்யா சங்கம்” என்பதை நிறுவினார். இது அடிப்படையில் மாற்றத்தை விரும்பும் தொழில் வல்லுநர்கள் மற்றும் அறிஞர்களின் குழுவாகும். இவர், மேலும் உரலுங்கல் தொழிலாளர் ஒப்பந்த கூட்டுறவு சங்கத்தையும் உருவாக்கினார்.
# வாக்பதானந்தா

## வாழ்க்கை வரலாறு

1885 ஆம் ஆண்டில் கூத்துப்பறம்புக்கு அருகிலுள்ள பட்டியோமில் ஒரு ஈழவர் குடும்பத்தில் பிறந்த வாக்பதானந்தா பாரம்பரிய குரு-குலக் கல்வி முறையில் படித்தார். இவர் இந்து சமய வேதங்கள், மெய்யியல் போன்றவற்றில் தேர்ச்சி பெற்றார். பின்னர் பல ஊர்களுக்கு பயணம் செய்து, ஒரு சிறந்த மற்றும் சமத்துவ சமுதாயத்திற்காக உலகளாவிய இரட்டைத்தன்மை பற்றிய போதனைகளைப் பரப்பினார். பின்னர், கோழிக்கோட்டில் சமசுகிருதப் பள்ளியைத் தொடங்கினார். அதே நேரத்தில் பிரம்ம சமாஜத்தின் செயல்பாடுகளில் மிகுந்த ஆர்வம் காட்டினார். 1920 ஆம் ஆண்டில் வாக்பதானந்தாவால் நிறுவப்பட்ட “ஆத்மவித்யா சங்கம்” என்று அழைக்கப்படும் இந்த அமைப்பு மலபாரில் சமூக மாற்றத்தின் முக்கிய சக்தியாக இருந்தது. நாராயணகுருவைப் போலவே, வாக்பதானந்தாவும் ஆதி சங்கரரின் அத்வைதப் பாதையைப் பின்பற்றினார்.
# வாக்பதானந்தா

## இயக்கம்

1917 ஆம் ஆண்டில், வாக்பதானந்தா “ஆத்மவித்யா சங்க”த்தை நிறுவி அதன் கொள்கைகளை “ஆத்மவித்யா” என்ற தலைப்பில் வெளியிட்டார். அதே காலத்தில் நாராயணகுருவால் நிறுவப்பட்ட “ஸ்ரீ நாராயண அறக்கட்டளை”யைப் போலல்லாமல், ஆத்மவித்யா சங்கம் பெரும்பாலும் தொழில் வல்லுநர்களையும் அறிஞர்களையும் கொண்டிருந்தது. மேலும், சீர்திருத்தத்திற்கான மதச்சார்பற்ற அணுகுமுறையைக் கொண்டிருந்தது. இப்பகுதியின் விவசாயிகளிடையே வர்க்க அமைப்புகளின் வளர்ச்சியை முன்னேற்றுவதில் இது முக்கியப் பங்கு வகித்தது. அதிகப்படியான நிலப்பிரபுத்துவ மற்றும் மத மரபுவழி நிறுவனத்திற்கு எதிர்ப்பாக மார்க்சிய-லெனினிச கருத்துக்களை பரப்பியது. பொருளாதார சுரண்டல் மற்றும் அதை ஆதரிப்பதில் வெளிநாட்டு அரசாங்கங்களின் பங்கு ஆகிய இரண்டையும் வாக்பதானந்தாவே விமர்சித்தார்.  
1925 ஆம் ஆண்டில் உரலுங்கல் தொழிலாளர் ஒப்பந்த கூட்டுறவு சங்கத்தை உருவாக்க வாக்பதானந்தா ஊக்கமளித்தார்.
# வாக்பதானந்தா

## இதனையும் காண்க

- அய்யத்தான் கோபாலன்
- பிரம்மானந்த சுவாமி சிவயோகி
- பத்மநாபன் பல்பு
- போத்தேரி குஞ்சாம்பு வக்கீல்
# சோம்பு சிகரம்

**சோம்பு சிகரம்** (*Chombu*) என்பது இந்தியாவின் சிக்கிம் மாநிலத்திற்கு வடக்கே அமைந்துள்ள 6,362 மீ (20,873 அடி) உயரமுள்ள ஒரு மலைச் சிகரமாகும்.
# சோம்பு சிகரம்

## அமைவிடம்

சோம்பு சிகரம் வடக்கு சிக்கிமுடன் ஒப்பீட்டளவில் தனிமைப்படுத்தப்பட்ட பகுதியில், தங்கு-யுமேசாண்டோங்கு கணவாய்க்குச் செல்லும் பாதையில் அமைந்துள்ளது. இதன் மேற்புடைப்பு 1,034 மீ (3,392 அடி) ஆகும்.
# சோம்பு சிகரம்

## மலையேற்றம்

சோம்பு சிகரத்தின் மீது ஏறுதல்கள் பற்றிய ஆவணப்படுத்தப்பட்ட தகவல்கள் எதுவும் இல்லை. மேலும், திபெத்திய எல்லைக்கு அருகாமையில் இருப்பதால், இச்சிகரத்தில் ஏறுவதும் கண்டிப்பாகக் கட்டுப்படுத்தப்படுகிறது.
# சோம்பு சிகரம்

## மலையேறும் முயற்சிகள்

2019 மற்றும் 2022ஆம் ஆண்டுகளில், இலண்டனைச் சேர்ந்த இரண்டு மலையேறுபவர்கள் இச்சிகரத்தை ஏற மூன்று முறை முயற்சித்தனர். ஆனால் அவை தோல்வியடைந்தன. சிகரம் இன்னும் ஏறப்படவில்லை.
# கிம்மிகெலா சுலி

## மலையேற்ற வரலாறு

1993ஆம் ஆண்டு சிக்கிமில் இருந்து கிழக்கு முகடு வழியாக மேற்கு (பிரதான) சிகரத்தை அடைய சப்பானிய மலையேற்றக் குழு பயணம் மேற்கொண்டது. இக்குழுவின் பயணத் தலைவர் மசனோரி சாடோவின் மரணத்தை தொடர்ந்து 1993 ஆம் ஆண்டு அக்டோபர் மாதம் 18 ஆம் தேதியன்று இம்முயற்சி முடிவடைந்தது. கிம்மிகெலா II இன் முதல் ஏற்றத்தை இந்தக் குழு அடைந்து, இரண்டு சிகரங்களையும் இணைக்கும் கிம்மிகெலா I சிகரத்திற்கு செல்லும் முயற்சியில் இருந்தபோது, சாடோ 35 மீட்டர் (115 அடி) உயரத்தில் ஒரு மறைந்திருந்த பள்ளத்தில் விழுந்தார். மற்ற குழு உறுப்பினர்கள் முயற்சிகள் மேற்கொண்டபோதும் அவரது உடல் மீட்கப்படவில்லை. இதனால் பயணம் நிறுத்தப்பட்டது.  
ஓர் ஆண்டு கழிந்த பின்னர் 1994ஆம் ஆண்டு அக்டோபர் மாதத்தில் முன்னதாக 1993ஆம் ஆண்டில் தோல்வியுற்ற பயணக்குழுவின் மற்ற உறுப்பினர்கள் மீண்டும் முயற்சித்து கிம்மிகெலா I சிகரத்தை அடைந்தனர்.
# இரா. சே. சிறீதர்

**இரா. சே. சிறீதர்** (*R. S. Sridhar*)(21 செப்டம்பர் 1937-5 ஏப்ரல் 2005) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சென்னை மாவட்டம் கோட்டூர் பகுதியினைச் சேர்ந்தவர். இவர் மயிலாப்பூர் பி. எஸ். உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சைதாப்பேட்டை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# அழகர்கோவில் பதினெட்டாம்படி கருப்பண்ணசாமி சன்னதி

**அழகர்கோவில் பதினெட்டாம்படி கருப்பண்ணசாமி சன்னதி**,தமிழ்நாட்டின் மதுரை மாவட்டம், மேலூர் ஊராட்சி ஒன்றியத்தில் உள்ள அழகர்கோவில் ஊராட்சியில் அமைந்த அழகர் கோவில் வாசலிலில் உள்ள இராஜ கோபுரத்தின் கதவுகளில் அமைந்துள்ளது. அழகர் கோவிலின் காவல் தெய்வம் பதினெட்டாம்படி கருப்பண்ணசாமி ஆவார். உருவம் இல்லாத கருப்பண்ணசாமியை ஆண்டிற்கு ஒரு ஒரு முறை மட்டும் ஆடி மாத பௌர்ணமி அன்று திறக்கப்படும். சந்தனம் பூசிய பெரிய கோபுரக் கதவை கருப்பண்ணசாமியாக அருவமாகக் கருதி வணங்கிவிட்டு தான் அழகர்கோயில் சுந்தரராஜ பெருமாளைத் தரிசனம் செய்வது மரபு.
# அழகர்கோவில் பதினெட்டாம்படி கருப்பண்ணசாமி சன்னதி

## சித்திரைத் திருவிழா

மதுரை சித்திரைத் திருவிழாவின் போது அழகர்கோவில் சுந்தரராஜப் பெருமாள் கள்ளழகர் வேடம் தரித்து அழகர் கோவிலிருந்து மதுரைக்கு கிளம்பும் போது, கள்ளழகர் அணிந்திருக்கும் நகைகளை 18ஆம் படி கருப்பண்ணசாமி சன்னதி முன்பாக வைத்து கணக்கு காட்டுவார்.கள்ளழகர் மதுரையில் வைகை ஆற்றில் இறங்கிட்டு பக்தர்களுக்கு தரிசனம் அளித்து விட்டு அழகர் மலைக்கு திரும்ப போகும் போது கருப்பண்ணசாமியிடம் மீண்டும் நகைக் கணக்கு காண்பித்து விட்டுதான் கள்ளழகர் கோவிலுக்கு உள்ளே செல்வது வழக்கம்..
# அழகர்கோவில் பதினெட்டாம்படி கருப்பண்ணசாமி சன்னதி

## தொன்ம வரலாறு

கேரள மன்னர் ஒருவர் அழகர் கோவிலையும், இத்தளத்தின் செல்வங்களையும் அபகரிக்க எண்ணி, கள்ளழகர் சிலையை கேரளதிற்க்கு கடத்திச் செல்ல, 18 கேரளா மந்திரவாதிகளையும் அவர்களுக்கு பாதுகாவலாக கருப்பு என்கிற தெய்வ சக்தி படைத்த ஒருவரையும் அழகர் கோவிலுக்கு அனுப்பி வைத்தார்.  
அழகர் கோவிலுக்கு வந்த 18 மந்திரவாதிகள், அழகரையும், அவரின் தங்க நகைகளையும் கொள்ளையடிக்க கருவறைக்குள் சென்றனர். இச்செயலை அறிந்த ஊர் மக்கள் திரண்டு வந்து 18 மந்திரவாதிகளை கொன்று, களிமண்ணால் செய்த 18 படிக்கட்டுகளில் புதைத்தனர். தவறேதும் செய்யா கருப்பனை கொள்ள மக்களுக்கு மனம் வரவில்லை. எனினும் அவன் மந்திரவாதிகளுக்கு துணை புரிந்த காரணத்தினாலும், அவர் தெய்வ சக்தி கொண்டிருந்ததாலும் அவரை கொல்லாமல் விட்டுவிட்டனர். ஆனால் அவரை தண்டிக்க, அழகர் கோவிலுக்கும் இம்மலைக்கும் அவரை நிரந்திர காவலர் ஆகினர். பின்னாளில் அவரே காவல் தெய்வமாய் வணங்க பெற்றார்.  
அப்போது கருப்பசாமியை அழைத்த அழகர், தன்னையும், அழகர் மலையையும் காவல் காத்துக்கொண்டு அழகர் கோவிலிலே தங்கி இருக்க அருள்புரிந்தார். அது முதல் கருப்பண்ணசாமி அழகர் கோவிலின் காவல் தெய்வமாக உள்ளார்.
# அழகர்கோவில் பதினெட்டாம்படி கருப்பண்ணசாமி சன்னதி

## திருவிழா

ஆடி மாத பௌர்ணமி அன்று காலையில் அழகர் தேரோட்டம் நடைபெறும். இரவு அன்று பதினெட்டாம்படி கருப்பண்ணசாமி சன்னதி கதவுகள் திறக்கப்பட்டு, பரம்பரை பூசாரிகளால் கதவுகளுக்கு குடம் குடமாக சந்தனம் பூசி, நீண்ட பூமாலைகள் அணிவித்து, நீண்ட அரிவாள்கள் சாத்தி வழிபாடுகள் நடைபெறும். மேலும் கருப்பண்ணசாமி சன்னதியில் உள்ள 18 படிகளை சித்தர்களாக் கருதி சிறப்பு தீபாராதனை நிகழ்ச்சிகள் நடைபெறும்.கருப்பண்ணசாமியை குலதெய்வமாக கொண்ட குடும்பத்தினர் கிடா வெட்டி படையலிட்டு அன்னதானம் செய்வர்.
# அழகர்கோவில் பதினெட்டாம்படி கருப்பண்ணசாமி சன்னதி

## இதனையும் காண்க

- பழமுதிர்சோலை முருகன் கோயில் (அழகர் மலை)
- ராக்காயி அம்மன் கோயில் (அழகர் மலை)
- நூபுர கங்கை தீர்த்தம் (அழகர் மலை)
- அழகர் கோயில் தேரோட்டம்
# து. கு. பழனிசாமி

**து. கு. பழனிசாமி** (*T. K. Palanisamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தூத்துக்குடி மாவட்டம் வேம்பார் பகுதியினைச் சேர்ந்தவர். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவொற்றியூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சீவான் சட்டமன்றத் தொகுதி

**சீவான் சட்டமன்றத் தொகுதி** *(Siwan Assembly Constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது சீவான் மாவட்டத்தில் அமைந்துள்ளது. இது சீவான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். 2015 பீகார் சட்டப்பேரவைத் தேர்தலில், மின்னணு வாக்குப்பதிவு இயந்திரங்கள் பொருத்தப்பட்ட 36 இடங்களில் சீவான் தொகுதியும் ஒன்றாகும்.
# சீவான் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | சனார்தன் திவாரி | பாரதிய ஜனசங்கம் |  |
| 1977 | குலாம் சர்வார் | ஜனதா கட்சி</br> |  |
| 1980 | சனார்தன் திவாரி | பாரதிய ஜனதா கட்சி</br> |  |
| 1985 | அவத் பிகாரி சவுத்ரி | ஜனதா கட்சி</br> |  |
| 1990 | rowspan=2 | ஜனதா தளம் |  |
| 1995 |  |  |  |
| 2000 | rowspan=2 | இராச்டிரிய ஜனதா தளம் |  |
| 2005 பிப் |  |  |  |
| 2005 அக் | வியாசு தியோ பிரசாத் | rowspan=3 | பாரதிய ஜனதா கட்சி</br> |
| 2010 |  |  |  |
| 2015 |  |  |  |
| 2020 | அவத் பிகாரி சவுத்ரி | இராச்டிரிய ஜனதா தளம் |  |
# ஆடுதுறை - 51

## வெளியீடு

தமிழக தஞ்சை மாவட்டத்தின், ஆடுதுறையில் அமைந்துள்ள TRRI நிறுவனத்தால் 2017 ஆம் ஆண்டு, **ஆடுதுறை - 51** நெல் இரகத்தை வெளியிடப்பட்டதாக அறியப்படுகிறது.
# ஆடுதுறை - 51

## காலம்

மத்திய மற்றும் நீண்டகால நெற்பயிர்களில் ஒன்றான இது, 155 - 160 நாட்களில் அறுவடைக்கு வரக்கூடியதாகவும், விதைப்புப் பருவதிற்கு ஆகத்து முதல் செப்டம்பர் வரையிலான சம்பாப் பருவம் ஏற்றதாக கூறப்படுகிறது.
# ஆடுதுறை - 51

## சாகுபடி

தமிழகத்தின் காவிரி கழிமுகப் பகுதியில் ஒற்றைப் பருவ கால்வாய் சார்ந்த நெல் வளரும் பகுதிகளுக்கு நன்கு பொருந்தக்கூடியதாக பரிந்துரைக்கப்படுகிறது.
# ஆடுதுறை - 51

## மகசூல்

**CR 1009** நெல் இரக்கத்தை ஒத்த சமையல் குணங்கள் உள்ளதாக கூறப்படும் இந்நெல் வகை, ஒரு எக்டேருக்கு சுமார் 6533 கிலோவாக பதிவு செய்துள்ளது. இது **CR 1009** *(5947 கிலோ/எக்டேர்) மற்றும் **ADT 50** (5796 கிலோ/எக்டேர்) * ஐ விட முறையே 9.8 மற்றும் 12.7 சதவீதம் அதிகமாகும். தஞ்சாவூர் மாவட்டம் திருவிசநல்லூரில் இது 10036 கிலோ/எக்டேர் என்ற அதிகபட்ச மகசூலை வெளிப்படுத்தியது குறிப்பிடத்தக்கதாகும்.
# து. திருமூர்த்தி

**து. திருமூர்த்தி** (*D. Thirumurthy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் செங்கல்பட்டு மாவட்டம் தாம்பரம் மாநகரைச் சேர்ந்தவர். விழுப்புரம் நகராட்சி பள்ளியிலும், பச்சையப்பன் கல்லூரியிலும் பயின்ற இவர், மருத்துவக் கல்வியினைச் சென்னை, இசுடான்லி மருத்துவக் கல்லூரியில் முடித்துள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருப்போரூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# கே. சுரேந்திரன்

**கே. சுரேந்திரன்** (*K. Surendran*, 22 பிப்ரவரி 1921 - 9 ஆகத்து 1997) என்பவர் ஒரு மலையாள புதின எழுத்தாளராவார். 1963 ஆம் ஆண்டு *மாயா* புதினத்துக்காக கேரள சாகித்ய அகாதமி விருதையும், 1994 ஆம் ஆண்டு *குரு* புதினத்துக்காக வயலார் விருதையும் பெற்றார்.
# கே. சுரேந்திரன்

## வாழ்க்கை வரலாறு

சுரேந்திரன் கேரள மாநிலத்தின் கொல்லம் மாவட்டத்தில் உள்ள ஓச்சிறையில் 1921 பிப்ரவரி 22 அன்று பிறந்தார். இவர் இந்திய அஞ்சல் துறையில் பணியாற்றினார்; முழுநேர எழுத்தாளராக மாறவேண்டி 1965 இல் தனது வேலையைவிட்டு விலகினார். இவர் மலையாளத்தில் பத்து புதினங்கள், நான்கு நாடகங்கள் மற்றும் பல புத்தகங்களை எழுதியுள்ளார். 1963 ஆம் ஆண்டு *மாயா* புதினத்துக்காக கேரளச் சாகித்திய அகாதமி விருதையும், 1994 ஆம் ஆண்டு *குரு* புதினத்துக்காக வயலார் விருதையும் பெற்றார். 1997 ஆம் ஆண்டு இவருக்கு சாகித்ய அகாதமி பெல்லோஷிப் வழங்கப்பட்டது. சுரேந்திரன் 1997 ஆகத்து 9 அன்று இறந்தார்.
# கே. சுரேந்திரன்

## தேர்ந்தெடுக்கப்பட்ட படைப்புகள்

; புதினங்கள்  
கே. சுரேந்திரன் பெறுகிறார்.]]  
- *மாயா*
- *தலம்*
- *ஜ்வாலா*
- *காட்டுக்குரங்கு*
- *சக்தி*
- *பிக்ஷாம்தேஹி*
- *மரணம் துர்பலம்*
- *க்ஷணபிரபச்சஞ்சலம்*
- *அருணா*
- *சீதாயனம்*
- *படகா*
- *குரு*  
; நாடகங்கள்  
- *பாலி*
- *அரக்கிளம்*
- *பலுங்கு பத்ரம்*
- *அனஸ்வரமனுஷ்யன்*  
; மற்றவை  
- *மனுஷ்யவஸ்தா*
- *குமாருவின்டே பால்யம்*
- *நாவல்ஸ்வரூபம்*
- *சுரேந்த்ராந்தே பிரபந்தங்கள்*
- *குமரன் ஆசான்*
- *டால்ஸ்டாய்யுதே கதா*
- *தஸ்தாயெவ்ஸ்கியுதே கதா*
- *கலயும் சமன்யஜனங்களும்*
- *ஜீவிதாவும் ஞானும்*
# பெரும்படவம் ஶ்ரீதரன்

**பெரும்படவம் ஸ்ரீதரன்** (*Perumbadavam Sreedharan*, பிறப்பு: 12 பிப்ரவரி 1938) என்பவர் கேரளத்தைச் சேர்ந்த மலையாள எழுத்தாளர் ஆவார். இவர் கேரளச் சாகித்திய அகாதமியின் முன்னாள் தலைவர் ஆவார். இவர் பல புதினங்களையும், சிறுகதைகளையும் எழுதியுள்ளார். *ஒரு சங்கீர்த்தனம் போல* (1993) என்பது இவரது சிறந்த புதினங்களில் ஒன்றாகும். அதற்காக இவர் 1996 ஆண்டு வயலார் விருதைப் பெற்றார். *அஷ்டபதி* புதினத்துக்காக கேரளச் சாகித்திய அகாதமி விருது பெற்றார். 2006 ஆம் ஆண்டில், இவரது *நாராயணம்* என்ற புதினத்துக்காக மலையாற்றூர் விருது வழங்கப்பட்டது.  
இவர் கேரளத்தின் எர்ணாகுளம் மாவட்டம், பிறவோம், எலாஞ்சி ஊராட்சியில் உள்ள பெரும்படவம் கிராமத்தில் பிறந்தார். கவிதை எழுதுவதன் மூலம் தனது இலக்கிய வாழ்க்கையைத் தொடங்கினார். பின்னர் இவர் சிறுகதைகள், நாவல்கள் எழுதத் துவங்கினார். பெரும்பாடவம் 12 மலையாளத் திரைப்படங்களுக்கு உரையாடல்களையும் எழுதியுள்ளார். உருசிய மொழியுடனான தொடர்புக்காக இவர் குறிப்பிடப்படுகிறார். மலையாள இலக்கியத்தின் சிறந்தவர் என்று சிலரால் அங்கீகரிக்கப்பட்டுள்ளார்.
# பெரும்படவம் ஶ்ரீதரன்

## *ஒரு சங்கீர்த்தனம் போலே*

*ஒரு சங்கீர்த்தனம் போலே என்ற* இவரது புதினம் முதன்முதலில் 1993 ஆண்டு வெளியானது. 2005 இல் மறு வெளியீட்டுக்குப் பிறகு 2008 நவம்பர் 1 வரை 37 பதிப்புகளைக் கண்டு சாதணைப் படைத்தது. இது பிரபல உருசிய எழுத்தாளர் பியோதர் தஸ்தயெவ்ஸ்கி மற்றும் அவரது மனைவி அன்னாவின் வாழ்க்கையை அடிப்படையாகக் கொண்ட கதையாகும். மிகவும் வெற்றிகரமான புதினமான இது 12 ஆண்டுகளில் சுமார் 100,000 பிரதிகளுக்கு மேல் விற்றுள்ளது. இது மலையாள இலக்கியத்தில் ஒரு சாதனையாகும். இந்தப் புத்தகம் 100வது பதிப்பைத் தாண்டியது, சுமார் 24 ஆண்டுகளில் 200,000 பிரதிகளுக்கு மேல் விற்பனையாகியுள்ளது.
# பெரும்படவம் ஶ்ரீதரன்

## விருதுகள்

- 1975: புதினத்துக்கான கேரள சாகித்ய அகாதமி விருது ( *அஷ்டபதி* )
- 1980: சிறந்த கதைக்கான கேரள அரசு திரைப்பட விருது ( *சூர்ய தஹம்* )
- 1980: சிறந்த கதைக்கான கேரள திரைப்பட விமர்சகர்கள் சங்க விருது ( *சூர்யா தஹம்* )
- 1983: சிறந்த கதைக்கான கேரள திரைப்பட விமர்சகர்கள் சங்க விருது ( *அஷ்டபதி* )
- 1996: வயலார் விருது ( *ஒரு சங்கீர்த்தனம் போல* )
- 1996: கேரள அரசு குழந்தைகள் இலக்கியக் கழகத்தின் பால சாகித்ய விருது ( *நிலவிந்தே பாங்கி* )
- 2013: வள்ளத்தோள் விருது
- 2020: கேரள சாகித்ய அகாதமி பெல்லோஷிப்
- 2006: மலையாற்றூர் விருது ( *நாராயணம்* )
- 2014: தகழி விருது
- 2020: பெனிக்னா விருது
# எம். தாமஸ் மேத்யூ

**எம். தாமஸ் மேத்யூ** (*M. Thomas Mathew*) என்பவர் ஒரு கேரள இலக்கிய விமர்சகர், சொற்பொழிவாளர், மொழிபெயர்ப்பாளர், கல்வியாளர் ஆவார். இவர் மலையாள மொழியில் எழுதுகிறார். *தந்தகோபுரத்திலேக்கு வேண்டும்*, *என்டே வால்மீகமேவிதே*, *அச்சந்தே சீதாயனம்*, *ஆத்மவிந்தே முறிவுகள்* போன்ற பல இலக்கிய விமர்சன நூல்களை எழுதியுள்ளார். மேலும் எம். என். ராய் எழுதிய *புதிய மனிதநேயம்* அடங்கிய படைப்புகளை மலையாளத்தில் மொழிபெயர்த்துள்ளார். இவர் சாகித்திய அகாதமி விருது, வயலார் விருது, இலக்கிய விமர்சனத்திற்கான கேரள சாகித்ய அகாதமி விருது உள்ளிட்ட பல விருதுகளைப் பெற்றுள்ளார்.
# எம். தாமஸ் மேத்யூ

## வாழ்க்கை வரலாறு

இவர் கேரளத்தின் பத்தனம்திட்டா மாவட்டத்தில் உள்ள ஒரு சிறிய குக்கிராமமான கீகோழூரில் 1940 செப்டம்பர் 27 அன்று பிறந்தார். தாமஸ் மேத்யூ செங்கன்னூரில் உள்ள கிறிஸ்தவக் கல்லூரியிலும், எர்ணாகுளம் மகாராஜா கல்லூரியிலும் கல்வி பயின்றார். பின்னர், செங்கன்னூரில் உள்ள பழைய கிறிஸ்தவக் கல்லூரியில் விரிவுரையாளராக தனது வாழ்க்கையைத் தொடங்கினார். கேரளத்தில் உள்ள சித்தூர் அரசு கல்லூரி, பாலக்காடு விக்டோரியா கல்லூரி, எர்ணாகுளம் மகாராஜா கல்லூரி போன்ற பிற கல்வி நிறுவனங்களில் பேராசிரியராகவும், சாலக்குடி பனம்பிள்ளி நினைவு அரசு கல்லூரி, பட்டாம்பி ஸ்ரீ நீலகண்ட அரசு சமஸ்கிருதக் கல்லூரி, மூணாறு அரசு கல்லூரி ஆகியவற்றில் முதல்வராகவும் பணியாற்றினார். 1996 இல் ஓய்வு பெற்றார். இவர் கேரள பாஷா கல்வி நிறுவனத்தின் இயக்குநராக பணியாற்றியுள்ளார்.  
தாமஸ் மேத்யூ இலக்கிய விமர்சனம், மொழிபெயர்ப்பு வகைகளை உள்ளடக்கிய பல புத்தகங்களை வெளியிட்டுள்ளார், மேலும் மூன்று இலக்கியக் கட்டுரைத் தொகுப்புகளை எழுதியுள்ளார். இவரது படைப்பான *"ஆத்மவின்டே முறிவுகள்"* 2001 ஆம் ஆண்டு இலக்கிய விமர்சனத்திற்கான கேரள சாகித்ய அகாதமி விருதைப் பெற்றுத் தந்தது. 2009 ஆம் ஆண்டில், *மாரர்: லாவண்யனுபவத்தின் யுக்திசில்பம் என்ற* இவரது படைப்புக்காக இவருக்கு வயலார் விருது வழங்கப்பட்டது. 2020 ஆம் ஆண்டில் எம். கே. சானு விருதைப் பெற்றார். 2022 ஆம் ஆண்டில் தனது *"அசாந்தே சீதாயனம்"* என்ற படைப்பிற்காக சாகித்ய அகாதமி விருதைப் பெற்றார். கேரள சாகித்ய அகாதமியின் சி. பி. குமார் அறக்கட்டளை பரிசு, சி. ஜே. ஃபாதர் வடக்கேல் விருது, டாக்டர். சி. பி. மேனன் நினைவு விருது, மார் கிரிகோரியஸ் நினைவு விருது, டாக்டர். டி. பி. சுகுமார் நினைவு விருது ஆகியவற்றையும் இவர் பெற்றுள்ளார்.  
கேரள மாநிலம் கொச்சியில் உள்ள சங்கம்புழா நகரில் தாமஸ் மேத்யூ வசித்து வருகிறார்.
# டிசிப்ரோசியம்(III) அசிட்டேட்டு

**டிசிப்ரோசியம்(III) அசிட்டேட்டு** (*Dysprosium(III) acetate*) என்பது Dy(CH<sub>3</sub>COO)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நான்குநீரேற்று உள்ளிட்ட நீரேற்று சேர்மங்களாக இச்சேர்மம் உருவாகிறது.
# டிசிப்ரோசியம்(III) அசிட்டேட்டு

## தயாரிப்பு

டிசிப்ரோசியம் ஆக்சைடுடன் அசிட்டிக் அமிலத்தைச் சேர்த்து வினைபுரியச் செய்து டிசிப்ரோசியம்(III) அசிட்டேட்டு தயாரிக்கப்படுகிறது:  
: Dy<sub>2</sub>O<sub>3</sub> + 6 CH<sub>3</sub>COOH → 2 Dy(CH<sub>3</sub>COO)<sub>3</sub> + 3 H<sub>2</sub>O  
இதன் நீரேற்றை வெற்றிடத்தில் 150 °செல்சியசு வெப்பநிலைக்கு வெப்பப்படுத்தப்படும்போது, நீரற்ற மூவசிட்டேட்டை அளிக்கிறது.
# டிசிப்ரோசியம்(III) அசிட்டேட்டு

## வினைகள்

டிசிப்ரோசியம்(III) அசிட்டேட்டு நான்கு நீரேற்று 2-{[2-(பீனைல்சல்போனைல்)ஐதரசினிலிடீன்]மெத்தில்}பென்சோயிக் அமிலத்தின் வளையமாக்கல் வினையை வினையூக்கம் செய்து 2-(பீனைல்சல்போனைல்)தலாசின் -1(2H)-ஒன் சேர்மத்தை உருவாக்குகிறது.  
டிசிப்ரோசியம்(III) அசிட்டேட்டு பல்வேறு ஒருங்கிணைப்புப் பலபடிகளை உருவாக்குகிறது, எ.கா. சைமண்ட்ரீன்கார்பாக்சிலிக் அமிலத்துடன் வினை.
# தி. இரா. மாசிலாமணி

**தி. இரா. மாசிலாமணி** (*T. R. Masilamani*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் திருமழலிசை பகுதியினைச் சேர்ந்தவர். உயர்நிலைப் பள்ளிக் கல்வியினை முடித்துள்ள மாசிலாமணி, திராவிட முன்னேற்றக் கழகத்தினைச் சார்ந்தவர். இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பூந்தமல்லி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# டிசிப்ரோசியம் இருசிலிசைடு

**டிசிப்ரோசியம் இருசிலிசைடு** (*Dysprosium disilicide*) என்பது DySi<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். டிசிப்ரோசியமும் சிலிக்கானும் சேர்ந்து இந்த இருமச் சேர்மம் உருவாகிறது. டிசிப்ரோசியம் டைசிலிசைடு என்ற பெயராலும் இச்சேர்மம் அறியப்படுகிறது.
# டிசிப்ரோசியம் இருசிலிசைடு

## இயற்பியல் பண்புகள்

a = 0.404 நானோமீட்டர், b = 0.395 நானோமீட்டர், மற்றும் c = 1.334 நானோமீட்டர் என்ற அணிக்கோவை அளவுருக்களைக் கொண்ட நேர்ச்சாய்சதுரப் படிக அமைப்பில் அடர் சாம்பல் நிற படிகங்களாக டிசிப்ரோசியம் இருசிலிசைடு உருவாக்குகிறது.
# டிசிப்ரோசியம் இருசிலிசைடு

## வேதிப் பண்புகள்

டிசிப்ரோசியம் இருசிலிசைடு அதிக அரிப்பு எதிர்ப்பு சேர்மமாக வகைப்படுத்தப்படுகிறது. கொதிக்கும் நீரில் எட்டு மணி நேரம் வெளிப்படுத்தினால் மாதிரிகளின் எடை மற்றும் தோற்றத்தில் எந்த மாற்றமும் நிகழாது. 1000 °செல்சியசு வெப்பநிலைக்கும் அதிகமான வெப்பநிலையில் டிசிப்ரோசியம் இருசிலிசைடு காற்றில் மெதுவாக ஆக்சிசனேற்றம் அடைகிறது.
# டிசிப்ரோசியம் இருசிலிசைடு

## பயன்கள்

மேம்பட்ட மின்னணுவியல், காந்த சாதனங்கள் மற்றும் உயர் வெப்பநிலை பூச்சுகள் உள்ளிட்ட பல்வேறு பயன்பாடுகளுக்கு DySi<sub>2</sub> ஒரு நம்பிக்கைக்குரிய பொருளாகும்.
# சிறீ. ரா. முனிரத்தினம்

**சிறீ. ரா. முனிரத்தினம்** (*S. R. Munirathinam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் பெருமாள் பட்டு கிராமத்தினைச் சேர்ந்தவர். இவர் வில்லிவாக்கம் சிறி கனக துர்க்கா தெலுங்கு உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருவள்ளூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# பொ. நடராசன்

**பொ. நடராசன்** (*P. Natarajan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் வெங்காந்தூர் கண்டிகை கிராமத்தினைச் சேர்ந்தவர். வெள்ளியூர் அரசு நடுநிலைப் பள்ளியில் 8ஆம் வகுப்பு வரை கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருத்தணி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஆ. ஏகாம்பர ரெட்டி

**ஆ. ஏகாம்பர ரெட்டி** (*A. Eakambara Reddy *) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவள்ளூர் மாவட்டம் பள்ளிப்பட்டு வட்டத்திலுள்ள வெள்ளியாக்கிரகம் கிராமத்தினைச் சேர்ந்தவர். அரக்கோணம் சி. எம். எசு. பள்ளியில் கல்வி பயின்றுள்ளார். இந்திய தேசிய காங்கிரசு கட்சியினைச் சார்ந்த இவர், 1977, 1989, 1991ஆம் ஆண்டுகளில் தமிழ்நாடு சட்டமன்றத்திற்கு நடைபெற்ற தேர்தலில் பள்ளிப்பட்டு சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ரகுநாத்பூர் சட்டமன்றத் தொகுதி, பீகார்

**ரகுநாத்பூர் சட்டமன்றத் தொகுதி** *(Raghunathpur Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது சீவான் மாவட்டத்தில் அமைந்துள்ளது. ரகுநாத்பூர், சீவான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# ரகுநாத்பூர் சட்டமன்றத் தொகுதி, பீகார்

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | சிறீனிவாசு என் சிங் | நிறுவன காங்கிரசு |  |
| 1977 | பிக்ரம் கவுர் | ஜனதா கட்சி |  |
| 1980 | விசய் சங்கர் துபே | இந்திய தேசிய காங்கிரசு (இ) |  |
| 1985 | rowspan=2 | இந்திய தேசிய காங்கிரசு</br> |  |
| 1990 |  |  |  |
| 1995 | பிக்ரம் குவார் | ஜனதா தளம் |  |
| 2000 | விசய் சங்கர் துபே | இந்திய தேசிய காங்கிரசு</br> |  |
| 2005 பிப் | ஜக்மாதோ | சுயேச்சை |  |
| 2005 அக் | ஐக்கிய ஜனதா தளம் |  |  |
| 2010 | விக்ரம் குன்வர் | பாரதிய ஜனதா கட்சி</br> |  |
| 2015 | அரி சங்கர் யாதவ் | rowspan=2 | இராச்டிரிய ஜனதா தளம் |
| 2020 | } |  |  |
# போரான் நைட்ரைடு நானோகுழாய்

**போரான் நைட்ரைடு நானோகுழாய்கள்** (*Boron nitride nanotubes*) என்பவை போரான் நைட்ரைடின் பல்லுருவங்கள் ஆகும். இவை 1994ஆம் ஆண்டில் கணிக்கப்பட்டன. 1995ஆம் ஆண்டில் சோதனை ரீதியாகக் கண்டுபிடிக்கப்பட்டன. கட்டமைப்பு ரீதியாக இவை கார்பன் நானோகுழாய்களைப் போலவே இருக்கின்றன. கார்பன் நானோகுழாய்கள் துணை-மைக்ரோமீட்டர் விட்டம் மற்றும் மைக்ரோமீட்டர் நீளம் கொண்ட உருளைகளாகும். கார்பன் நானோகுழாயில் உள்ள கார்பன் அணுக்கள் போரான் நைட்ரைடு நானோகுழாய்களில் நைட்ரசன் மற்றும் போரான் அணுக்களால் மாறி மாறி பதிலீடு செய்யப்பட்டிருக்கும்.
# போரான் நைட்ரைடு நானோகுழாய்

## கட்டமைப்பு மற்றும் இயற்பியல் பண்புகள்

போரான் நைட்ரைடு நானோக் குழாய்கள், கார்பன் நானோக் குழாய்களைப் போல் ஒத்த நீளமுள்ள, ஒரு அல்லது பல சுவர்களைக் கொண்ட நனோமட்ட குழாய்களாகும். ஒவ்வொரு BNNT குழாயும் ஆறுபக்க அணுக்கட்டமைப்பின் அடிப்படையில் உருவாகின்றது, இதில் B மற்றும் N அணுக்கள் சீரான மாறும் ஒழுங்கில் அடுக்கப்பட்டிருக்கும். இது BNNTகளுக்கு ஒரு குறிப்பிட்ட பிணைப்பு வலிமையையும், இடைவெளித் துல்லியத்தையும் அளிக்கின்றது.  
BNNTகள் வலுவான கோவாலெண்ட் பிணைப்புகள் மற்றும் ஃபோனோன் ஒடுக்கத்தைக் கொண்டிருப்பதால், அவை மிகுந்த வெப்பநிலை நிலைத்தன்மையை (~900°C மற்றும் அதற்கும் மேல்) மற்றும் சிறந்த யாந்திரிக வலிமையை காட்டுகின்றன. மேலும், BNNTகள் ஒரு மிக உயர்ந்த மின் பாகுபாடு திறன் (~10⁷ V/cm) கொண்டுள்ளன, இது அவற்றை மின் ஆய்வியல் பாதுகாப்பு அமைப்புகளுக்கேற்றதாக ஆக்குகின்றது.
# போரான் நைட்ரைடு நானோகுழாய்

## வேறுபாடுகள் மற்றும் உயர் செயல்திறன்

கார்பன் நானோக் குழாய்களுடன் ஒப்பிடும்போது, BNNTகள் ஒத்த இழுத்த வலிமையை கொண்டிருந்தாலும், அவை சுமார் பத்துப் மடங்கு அதிக "fracture toughness"–ஐ (உடைப்பு கடுமை) காட்டுகின்றன. இது அவற்றை செருகலுக்கு எதிராக அதிக திறனை உடையதாக்குகின்றது, குறிப்பாக கட்டமைப்பியல் உதிரிகள் மற்றும் வலுவான கலவைகள் தயாரிக்க ஏற்றதாக இருக்கின்றன.  
மேலும், BNNTகள் அகச்சிவப்பு மற்றும் அகஒலி கடத்துதல் திறன்களுடன், குறைந்த துருப்பிடிப்பு ஆற்றலையும், உயிரியல் இணக்கத்தன்மையையும் கொண்டுள்ளன. இதனால் அவை நனோமருந்தியல், திசு பொறியியல் மற்றும் உயிரியல் பகுப்பாய்வு கருவிகளில் பயன்படுத்தப்படுகின்றன.
# போரான் நைட்ரைடு நானோகுழாய்

## பயன்பாடுகள்

BNNTகள் பலதரப்பட்ட தொழில்நுட்ப புலங்களில் ஆர்வமுடன் ஆய்வு செய்யப்படுகின்றன:  
·    உயர் வெப்பநிலை எதிர்ப்பு கொண்ட பாதுகாப்பு வரிசைகள் மற்றும் ஆடைகள்  
·    வலுவான ஆனால் எடை குறைந்த கலவைகள் (composites)  
·    விண்வெளி மற்றும் பாதுகாப்பு தொழில்நுட்பங்களில் வெப்ப/மின் பாகுபாட்டாளர்கள்  
·    நனோமருந்தியல் மற்றும் உயிரியல் செல் பிணைப்பு கருவிகள்  
·    ஹைட்ரஜன் சேமிப்பு அமைப்புகள் மற்றும் மின்னணு சாதனங்கள்
# லியோனல் எம்மெட்டு

**லியோனல் எம்மெட்டு** (*Lionel Emmett*) இந்தியாவைச் சேர்ந்த ஒரு வளைகோற்பந்தாட்ட வீரராவார். ஒரு மருத்துவராகவும் அறியப்படும் இவர் லியோனல் சார்லசு ரென்விக் எம்மெட்டு என்ற பெயராலும் அறியப்படுகிறார். 1913ஆம் ஆண்டு சனவரி மாதம் 8ஆம் தேதியன்று பிறந்தார். 1936ஆம் ஆண்டு நடைபெற்ற கோடைகால ஒலிம்பிக்கில் போட்டியிட்டார். தங்கப் பதக்கம் வென்ற இந்திய வளைகோற்பந்தாட்ட அணியில் ஓர் உறுப்பினராக இருந்தார். அணியில் முன்கள வீரராக விளையாடினார்.  
எம்மெட்டு 1913ஆம் ஆண்டு இந்தியாவில் பிறந்தார். கல்கத்தா மருத்துவக் கல்லூரியில் மருத்துவப் பயிற்சி பெற்றார். இந்தியா மற்றும் பர்மாவில் உள்ள கள மருத்துவமனைகளில் இந்திய இராணுவப் படையில் மருத்துவ அதிகாரியாகப் பணியாற்றினார். லெப்டினண்டு கர்னல் பதவிக்கு உயர்ந்தார். பின்னர், அசாமின் தேயிலைத் தோட்டங்களில் பொது பயிற்சியாளராகப் பயிற்சி பெற்றார். ஓய்வு பெற்ற பிறகு, 1960 ஆம் ஆண்டுகளில் இங்கிலாந்து நாட்டிற்குச் சென்றார். காப்பர் ஒமேகா என்ற கருப்பையக கருத்தடை சாதனத்திற்கு காப்புரிமை பெற்றார். மேலும் எம்மெட்டு திரெட்டு ரெட்ரீவர் மற்றும் எம்மெட்டு திரெட்டு டிடெக்டர் என்ற இரண்டு மருத்துவ சாதனங்களை உருவாக்கினார். 1996 ஆம் ஆண்டு ஆகத்து மாதம் 9ஆம் தேதியன்று காலமானார்.
# பரூக் உத்வாதியா

**பரூக் உத்வாதியா** (*Farokh Udwadia*) இந்தியாவைச் சேர்ந்த ஒரு மருத்துவராவார். ஓர் எழுத்தாளராகவும் இவர் அறியப்படுகிறார். பத்ம பூசண் விருதும் பெற்றுள்ளார். 1953 ஆம் ஆண்டில் மருத்துவம் மற்றும் தொடர்புடைய பல பாடங்களில் தனித்துவத்துடன் மும்பை பல்கலைக்கழகத்தில் பட்டம் பெற்றார். 1956 ஆம் ஆண்டில் மும்பை பல்கலைக்கழகத்தில் முதுநிலை பட்டம் பெற்றார் இலண்டனில் உள்ள புரோம்ப்டன் மருத்துவமனை மற்றும் மிடில்செக்சு மருத்துவமனையில் தனது மேம்பட்ட பயிற்சியை முடித்த இவர், எடின்பர்க்கில் உள்ள சிட்டி மருத்துவமனை மற்றும் வடக்கு பொது மருத்துவமனையின் மருத்துவராகப் பேராசிரியர் சர் இயான் கிராஃப்டனின் பிரிவில் இருந்தார். தேசிய மருத்துவ அறிவியல் அகாடமியின் உறுப்பினராகவும் தேர்ந்தெடுக்கப்பட்டார்.
# தரௌந்தா சட்டமன்றத் தொகுதி

**தரௌந்தா சட்டமன்றத் தொகுதி** *(Daraunda Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது சீவான் மாவட்டத்தில் அமைந்துள்ளது. தரௌந்தா, சீவான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# தரௌந்தா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2010 | ஜக்மதோ தேவி | rowspan=2 | ஐக்கிய ஜனதா தளம் |
| 2015 | கவிதா சிங் |  |  |
| 2020 | கரஞ்சித் சிங் என்கிற வியாசு சிங் | பாரதிய ஜனதா கட்சி</br> | } |
# செம்மஞ்சேரி (கேரளம்)

**செம்மஞ்சேரி** (*Chemancheri*) என்பது இந்தியாவின் கேரள மாநிலத்தில் கோழிக்கோடு மாவட்டத்திலுள்ள ஒரு கிராமமாகும்.
# செம்மஞ்சேரி (கேரளம்)

## மக்கள்தொகை

2001 ஆம் ஆண்டு இந்திய மக்கள் தொகை கணக்கெடுப்பின்படி, செம்மன்சேரியின் மக்கள் தொகை 32,532 என்ற எண்ணிகையில் இருந்தனர். இதில் 15,281 ஆண்களும் 17,251 பெண்களும் உள்ளனர்.
# செம்மஞ்சேரி (கேரளம்)

## செம்மஞ்சேரி குஞ்ஞிராமன் நாயர்

புகழ்பெற்ற கதகளி கலைஞர் குன்னிராமன் நாயர் செம்மஞ்சேரியைச் சேர்ந்தவர். அவர் தனது வாழ்க்கையின் கடைசிவரை கதகளி கற்றுக்கொள்வதிலும் கற்பிப்பதிலும் கழித்தார். கிருஷ்ணர் வேடத்தில் ஆயிரம் முறை நடித்துள்ளார். இந்திய அரசு இவருக்கு 2017 ஆம் ஆண்டில் நான்காவது மிக உயர்ந்த குடிமை விருதானபத்மசிறீ விருதை வழங்கியது.
# செம்மஞ்சேரி (கேரளம்)

## போக்குவரத்து

செம்மஞ்சேரி கிராமம் கோயிலாண்டி நகரம் வழியாக இந்தியாவின் பிற பகுதிகளுடன் இணைகிறது. கண்ணூர் மற்றும் கோழிக்கோடு ஆகியவை அருகிலுள்ள விமான நிலையங்கள். செம்மஞ்சேரி தொடருந்து நிலையமும், செம்மஞ்சேரி தொடருந்து நிலையமும் அருகில் உள்ளது. தேசிய நெடுஞ்சாலை எண் 66 கொயிலாண்டி வழியாகச் சென்று மங்களூர், கோவா மற்றும் மும்பை போன்ற வடக்குப் பகுதிகளை இணைக்கிறது. மேலும், தெற்கே கொச்சி மற்றும் திருவனந்தபுரத்தை இணைக்கிறது. குற்றியாடி வழியாக செல்லும் கிழக்கு தேசிய நெடுஞ்சாலை எண் 54 மானந்தவாடி, மைசூர் மற்றும் பெங்களூரை இணைக்கிறது.
# ஆதித்யா வர்மா மணிகண்டன்

**ஆதித்ய வர்மன்** என்று பிரபலமாக அறியப்படும் **ஆதித்ய வர்மா மணிகண்டன்** (*Aditya Varma Manikandan*) தெக்கும்கூர் இராச்சியத்தை கடைசியாக ஆண்ட மகாராஜா ஆவார். திருவிதாங்கூர் மன்னர் அனுஷம் திருநாள் மார்த்தாண்ட வர்மர் இவரை சங்கனாசேரி போரில் நீராழி அரண்மனையிலிருந்து வெளியேற்றும் வரை செப்டம்பர் 1749 வரை ஆட்சியாளராக இருந்தார். தெக்கும்கூர் மன்னர்கள் மணிகண்டன் என்று அழைக்கப்பட்டனர். செருவள்ளி பகவதி இவர்களின் வருபடும் தெய்வமாக இருந்தார். நீராழி அரண்மனை ஆதித்ய வர்மனின் அதிகாரப்பூர்வ இல்லமாக இருந்தது.
# திருகோணமலை பட்டினமும் சூழலும் பிரதேச சபை

**திருகோணமலை பட்டினமும் சூழலும் பிரதேச சபை** (*Trincomalee Town and Gravets Divisional Council*) இலங்கையின் திருகோணமலை மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். திருகோணமலை பட்டினமும் சூழலும் பிரதேச செயலாளர் பிரிவில் அடங்கும் பகுதிகள் இப்பிரதேச சபைக்குள் அடங்குகின்றன. இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, திருகோணமலை பட்டினமும் சூழலும் பிரதேச சபைக்கு 11 உறுப்பினர்கள் வட்டாரங்களில் இருந்து நேரடியாகவும், 9 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 20 உறுப்பினர்கள் தேர்ந்தெடுக்கப்படுகின்றனர்.
# திருகோணமலை பட்டினமும் சூழலும் பிரதேச சபை

## வட்டாரங்கள்

26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள திருகோணமலை பட்டினமும் சூழலும் பிரதேச சபையின் ஆளுகைப் பிரதேசம் 11 வட்டாரங்களாகப் பிரிக்கப்பட்டுள்ளது. திருகோணமலை பட்டினமும் சூழலும் பிரதேச சபையின் கீழ் திருகோணமலை பட்டினமும் சூழலும் பிரதேச செயலாளர் பிரிவின் நிருவாக எல்லைகள் உள்ளடங்குகின்றன.  
| &nbsp; | align=தமிழ்த் தேசியக் கூட்டமைப்பு * | 8,986 | 47.96% | **5** |
| --- | --- | --- | --- | --- |
| &nbsp; | align=ஐக்கிய மக்கள் சுதந்திரக் கூட்டணி ** | 6,353 | 33.91% | **3** |
| &nbsp; | align=ஐக்கிய தேசியக் கட்சி | 2,869 | 15.31% | **1** |
| align=இலங்கை லிபரல் கட்சி | 347 | 1.85% | 0 |  |
| &nbsp; | align=மக்கள் விடுதலை முன்னணி | 169 | 0.90% | 0 |
| &nbsp; | align=சுயேச்சைக்குழு | 11 | 0.06% | 0 |
| colspan=2'செல்லுபடியான வாக்குகள்''' | **18,735** | **100.00%** | **9** |  |
| colspan=2 align= செல்லாத வாக்குகள் | 901 |  |  |  |
| colspan=2 align= அளிக்கப்பட்ட மொத்த வாக்குகள் | 19,636 |  |  |  |
| colspan=2 align= பதிவு செய்யப்பட்ட வாக்காளர்கள் | 31,791 |  |  |  |
| colspan=2 align= வாக்குவீதம் | 61.77% |  |  |  |
| colspan=5 align= * <small>ஈபிஆர்எல்எஃப் (சு), இதக, புளொட், டெலோ, தவிகூ ஆகிய கட்சிகளை உள்ளடக்கியது.</small>
** <small>ஈபிடிபி, இசுக ஆகிய கட்சிகளை உள்ளடக்கியது.</small> | } |  |  |  |
# பற்கரியா சட்டமன்றத் தொகுதி

**பற்கரியா சட்டமன்றத் தொகுதி** *(Barharia Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது சீவான் மாவட்டத்தில் அமைந்துள்ளது. பற்கரியா, சீவான் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பற்கரியா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | அப்துல் சலீல் | இந்தியப் பொதுவுடைமைக் கட்சி</br> |  |
| 2010 | சியாம் பகதூர் சிங் | rowspan=2 | ஐக்கிய ஜனதா தளம் |
| 2015 |  |  |  |
| 2020 | பச்சா பாண்டே | இராச்டிரிய ஜனதா தளம் | } |
# டெட்ராடைமைட்டு

**டெட்ராடைமைட்டு** (*Tetradymite*) என்பது Bi<sub>2</sub>Te<sub>2</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  
பன்னாட்டு கனிமவியல் சங்கம் டெட்ராடைமைட்டு கனிமத்தை Ttd என்ற குறியீட்டால் அடையாளப்படுத்துகிறது.  
பிசுமத்தும், தெலூரியமும் சல்பைடுடன் சேர்ந்து இக்கனிமம் உருவாகிறது. இதனால் தெலூரிக்கு பிசுமத்து என்ற பெயராலும் அழைக்கப்படுகிறது. ஒருவேளை கந்தகம் கனிமத்தில் இல்லாவிட்டால், அந்த கனிமம் தெலூரோபிசுமத்தைட்டு என்ற கனிமம் ஆகிறது. தெலூரோபிசுமத்தைட்டு கனிமத்தின் மூலக்கூற்று வாய்ப்பாடு Bi<sub>2</sub>Te<sub>3</sub> ஆகும். பொதுவாக செலீனியத்தின் சுவடுகள் இக்கனிமத்தில் காணப்படும்.  
படிகங்கள் சாய்சதுர பிழம்புரு வடிவத்தைக் கொண்டுள்ளன. ஆனால் அரிதாகவே தனித்துவமாக வளர்ச்சியடைகின்றன. இவை நான்கு குழு உறுப்பினர்களாக ஒன்றாக இணைக்கப்படுகின்றன. எனவே இந்த கனிமத்தின் பெயர், கிரேக்க மொழியில் நான்கு மடங்கு என்பதை அடிப்படையாகக் கொண்டு டெட்ராடைமைட்டு என பெயரிடப்பட்டுள்ளது. கனிமத்தின் கட்டமைப்பில் அடித்தளத் தளத்திற்கு இணையாக ஒரு சரியான பிளவு உள்ளது. கனிமம் பொதுவாக ஒழுங்கற்ற வெளிப்புறத்தில் இலைகளாகப் பிரிக்கப்பட்ட திரட்சியாகத் தோன்றுகிறது. எஃகு-சாம்பல் நிறத்தில் பளபளக்கும் உலோகம் போல பிரகாசமாகக் காணப்படுகிறது. கனிமம் மிகவும் மென்மையான. மோவின் கடினத்தன்மை அளவு கோலில் 1.5 – 2 என்ற கடினத் தன்மையும் 7.2 முதல் 7.9 வரையிலான ஒப்படர்த்தியையும் கொண்டுள்ளது.  
1831ஆம் ஆண்டில் சுலோவாகியக் குடியரசின் சுட்ரெடோசுலோவென்சுகி கிராச்சு, சுப்கோவ் (சுப்கோ; சுகுப்காவ்) பகுதியில் டெட்ராடைமைட்டு கனிமம் காணப்படுகிறது. முதன்முதலில் 1815 ஆம் ஆண்டில் நார்வே நாட்டிலுள்ள் டெலிமார்க்கு மாகாணத்தில் கண்டுபிடிக்கப்பட்டது. பெரும்பாலும் பூர்வீக தங்கத்துடன் தொடர்புடைய உயர் வெப்பநிலை நீர் வெப்ப குவார்ட்சு விளிம்புகளிலும் தொடர்பு உருமாற்ற படிவுகளிலும் டெட்ராடைமைட்டு காணப்படுகிறது.
# விஷ்ணுநாராயணன் நம்பூதிரி

**விஷ்ணுநாராயணன் நம்பூதிரி** (*Vishnunarayanan Namboothiri*, 2 சூன் 1939 - 25 பிப்ரவரி 2021) என்பவர் ஒரு இந்திய எழுத்தாளரும், மலையாள இலக்கிய அறிஞரும் ஆவார். கவிதைகளுக்காக முதன்மையாக அறியப்படும் நம்பூதிரி, கட்டுரைகள், மொழிபெயர்ப்புகள், குழந்தைகள் இலக்கியம் போன்ற பிற இலக்கிய வகைகளுக்கும் பங்களித்துள்ளார். *சுதந்திரத்தே குறிச்சு ஒரு கீதம்*, *பூமிகீதங்கள்*, *இந்தியாயென்ன விகாரம்,* *சாருலதா* ஆகியவை இவரது குறிப்பிடத்தக்க படைப்புகளில் அடங்கும். 2014 ஆம் ஆண்டு இந்திய அரசு இவருக்கு நாட்டின் நான்காவது மிக உயரிய குடிமை விருதான பத்மஸ்ரீ விருதை வழங்கி கௌரவித்தது. அதே ஆண்டு கேரள அரசு மலையாள இலக்கியத்தின் மிக உயர்ந்த விருதான எழுத்தச்சன் விருதை வழங்கியது. வயலார் விருது, வள்ளத்தோள் விருது, ஒட்டுமொத்த பங்களிப்புகளுக்கான கேரள சாகித்ய அகாடமி விருது, ஆசான் நினைவு கவிதை விருது, சாகித்திய அகாதமி விருது, ஓடக்குழல் விருது போன்றவற்றையும் பெற்றுள்ளார்.
# விஷ்ணுநாராயணன் நம்பூதிரி

## வாழ்க்கை வரலாறு

விஷ்ணுநாராயணன் நம்பூதிரி 1939 ஆம் ஆண்டு சூன் 2 ஆம் நாள், விஷ்ணு நம்பூதிரி, அதிதி அந்தர்ஜனம் இணையருக்கு கேரளத்தின் திருவல்லாவில் உள்ள சீரவல்லி இல்லத்தில் பிறந்தார். இவர் தனது தாத்தாவிடமிருந்து வேதங்கள், புராணங்கள் மற்றும் சமஸ்கிருத பாரம்பரியக் கல்வியைப் பெற்றார். பிறகு, பெரிங்கராவில் உள்ள இளவரசர் மார்த்தாண்ட வர்மா உயர்நிலைப் பள்ளியில் கல்வியைப் பயின்றார். பின்னர், சங்கனாச்சேரியில் உள்ள செயிண்ட் பெர்ச்மான்ஸ் கல்லூரியில் பட்டப் படிப்பையும், தேவகிரியில் உள்ள செயிண்ட் ஜோசப் கல்லூரியில் முதுகலைப் பட்டத்தையும் பெற்று தேர்வில் முதலிடம் பிடித்தார். இவர் தனது பழைய பள்ளியான பெரிங்கரா பள்ளியில் கணித ஆசிரியராக வாழ்க்கையைத் தொடங்கினார். பின்னர் மலபார் கிறித்தவ கல்லூரியில் ஆங்கிலத் துறையில் ஆசிரியராகச் சென்றார். பின்னர், கோழிக்கோடு, கொல்லம், பட்டாம்பி, எர்ணாகுளம், திருப்பூணித்துறை, சிற்றூர், தலச்சேரி ( அரசு பிரென்னன் கல்லூரி ) மற்றும் *மாநில மொழிகள் கல்வி நிறுவனம்* போன்ற மாநிலத்தின் பல்வேறு கல்வி நிறுவனங்களில் பணியாற்றினார். பின்னர் திருவனந்தபுரம் பல்கலைக்கழகக் கல்லூரியில் ஆங்கிலத் துறைத் தலைவராகப் பணியாற்றி ஓய்வு பெற்றார். பின்னர், தனது மூதாதையர் கோயிலான ஸ்ரீவல்லப கோயிலில் முதன்மை அர்ச்சகராகப் பணியாற்றினார். என்பவரைத் திருமணம் செய்து கொண்டார். இந்த இணையருக்கு அதிதி, அபர்ணா என்ற இரண்டு மகள்கள் இருந்தனர்.
# விஷ்ணுநாராயணன் நம்பூதிரி

## இறப்பு

இவர் 2021 பிப்ரவரி 25 அன்று திருவனந்தபுரத்திற்கு அருகிலுள்ள தைக்காட்டில் தனது வீட்டில் 81வது வயதில் வயது முதிர்வு காரணமாக காலமானார். இவரது வீட்டிற்கு அருகிலுள்ள சாந்திகாவதம் மயானத்தில் முழு அரசு மரியாதையுடன் உடல் தகனம் செய்யப்பட்டது.
# விஷ்ணுநாராயணன் நம்பூதிரி

## கோயில் சர்ச்சை

ஸ்ரீவல்லப கோயிலின் முதன்மை அர்ச்சகராகப் இவர் பணியாற்றிய காலத்தில், 1997 ஆம் ஆண்டு, வேதங்கள் குறித்த ஆய்வறிக்கையை சமர்ப்பிப்பதற்காக இலண்டனுக்குப் பயணம் மேற்கொண்டது தொடர்பாக, கோயிலின் ஒரு அதிகாரி பிரச்சினை ஒன்றை எழுப்பினார். கடலைக் கடந்து செல்வது என்பது சாத்திர சம்பிரதாயங்களின்படி ஒரு அர்ச்சகர் செய்யக் கூடாத செயல் என்று அவர் கூறினார். எனவே இவர் அர்ச்சகராக தனது பணியே மேற்கொள்வதைஅத் தவிர்க்குமாறு கேட்டுக் கொள்ளப்பட்டார். இருப்பினும், பொதுமக்களின் எதிர்ப்பைத் தொடர்ந்து அந்தச் சர்ச்சை தணிந்தது, நம்பூதிரி மீண்டும் தனது அர்ச்சகர் பணிகளைத் தொடங்கினார்.
# விஷ்ணுநாராயணன் நம்பூதிரி

## விருதுகள்

விஷ்ணுநாராயணன் நம்பூதிரியின் கவிதைகள் பாரம்பரியம் மற்றும் நவீனத்துவத்தின் கலவையாக அறியப்படுகின்றன. 1979 ஆம் ஆண்டு தனது *"பூமிகீதங்கள்"* என்ற கவிதைத் தொகுப்பிற்காக கேரள சாகித்ய அகாதமி விருதைப் பெற்றார். பதினைந்து ஆண்டுகளுக்குப் பிறகு, சாகித்திய அகாதமி 1994 ஆம் ஆண்டுக்கான சாகித்ய அகாமி விருதுக்கு இவரது *உஜ்ஜயினியில் ராப்பகாலங்கள்* என்ற தொகுப்பைத் தேர்ந்தெடுத்தது. இடையில், இவர் தனது *"முகமெவிடே?"* என்ற படைப்பிற்காக ஓடக்குழல் விருதைப் பெற்றார். 1996 இல் ஆசான் நினைவுக் கவிதை விருதைப் பெற்றார். மேலும் 2004 இல் கேரளச் சாகித்திய அகாதமி இவரது ஒட்டுமொத்த பங்களிப்புகளுக்கான விருதை மீண்டும் வழங்கி கௌரவித்தது. 2009 இல் மாத்ருபூமி இலக்கிய விருதைப் பெற்றார். மேலும் 2010 ஆம் ஆண்டு இவருக்கு *சாருலதா* என்ற படைப்புக்காக வயலார் விருது மற்றும் வள்ளத்தோள் விருது ஆகிய இரண்டு விருதுகளைப் பெற்றார். 2014 ஆம் ஆண்டு இந்திய அரசு இவருக்கு இந்தியாவின் நான்காவது மிக உயரிய குடிமை விருதான பத்மஸ்ரீ விருதை வழங்கி கௌரவித்தது அதே ஆண்டில், கேரள அரசு இவருக்கு மாநிலத்தின் மிக உயர்ந்த இலக்கிய விருதான எழுத்தச்சன் விருதை வழங்கியது. சங்கம்புழா விருது, உள்ளூர் விருது, பந்தளம் கேரளவர்மா கவிதை விருது, தேவிபிரசாதம் அறக்கட்டளை விருது (2005), ஏற்றுமானூர் சோமதாசன் இலக்கிய விருது , சி. வி. குன்ஹிராமன் இலக்கியப் பரிசு ஆகியவை இவர் பெற்ற மற்ற விருதுகளாகும்.
# ஆடுதுறை - 52

## வெளியீடு

தமிழக தஞ்சை மாவட்டத்தின், ஆடுதுறையில் அமைந்துள்ள TRRI நிறுவனத்தால் 2018 ஆம் ஆண்டு, **ஆடுதுறை - 52** நெல் இரகத்தை வெளியிடப்பட்டதாக அறியப்படுகிறது.
# ஆடுதுறை - 52

## காலம்

நடுநிலை மற்றும் நீண்டகால நெற்பயிர்களில் ஒன்றான இது, 145 - 150 நாட்களில் அறுவடைக்கு வரக்கூடியதாகவும், விதைபிற்கு ஆகத்தின் சம்பாப் நெற்பருவம் ஏற்றதாக கூறப்படுகிறது.
# ஆடுதுறை - 52

## சாகுபடி

பருமழைகளை தாங்கும் திறன் கொண்ட இந்த நெல் வகையை, இந்தியாவின் நடுவண் மண்டலமான - சத்தீசுகர் மற்றும் மகாராட்டிரம் போன்ற மாநிலங்களுக்கும் பரிந்துரைக்கப்படுகிறது.
# ஆடுதுறை - 52

## மகசூல்

நடுத்தர அளவிலான மெல்லிய மற்றும் ஒளி ஊடுருவக்கூடிய அரிசியாக கருதப்படும் ஆடுதுறை 52, ஒரு எக்டேருக்கு சுமார் 6050 கிலோவாக பதிவு செய்யப்பட்டுள்ளது.
# மொ. சேட்டு

**மொ. சேட்டு** (*M. Settu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் செங்கம் பகுதியினைச் சேர்ந்தவர். ஜனதா தளம் கட்சியினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் செங்கம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஆடுதுறை - 53

## காலம்

குறுகிய கால சாகுபடிக்கு உகந்ததாக உள்ள இது, 110 - 115 நாட்களில் அறுவடைக்கு வரக்கூடியது. குறுவை, கோடை மற்றும் நவரைப் பருவத்திற்காக வெளியிடப்பட்ட இந்த நெல் வகை, நீர்ப்பாசன வசதிப் பெற்ற இடங்களுக்கு ஏற்றதாக கூறப்படுகிறது.
# ஆடுதுறை - 53

## மகசூல்

அதிக மகசூல் தரும், நடுத்தர உயரமான மற்றும் நிமிர்ந்த இரகமுமான ஆடுதுறை - 53, ஒரு எக்டேருக்கு சுமார் 6334 கிலோவாக பதிவு செய்யப்பட்டுள்ளது. மேலும் மதுரை மாவட்டம், அலங்காநல்லூர் பகுதியில் ஒரு எக்டேருக்கு 9875 கிலோ அளவிற்க்கு சாத்திய மகசூல் கிடைத்ததாக குறிப்பிடப்பட்டுள்ளது.
# ஆ. சொ. தயாளன்

**ஆ. சொ. தயாளன்** (*A. C. Dayalan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் ஆரணி பகுதியினைச் சேர்ந்தவர். இவர் ஆரணி சுப்பிரமணிய சாசுதிரி மேனிலைப் பள்ளியில் பள்ளிக் கல்வியினை முடித்தார். பின்னர் சென்னை மாநிலக் கல்லூரியில் இளமறிவியல் பட்டப் படிப்பினை முடித்தார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆரணி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# வி. தனராசு

**வி. தனராசு** (*V. Dhanaraj*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் வந்தவாசி நகரைச் சேர்ந்தவர். செங்காடு அரசு உயர்நிலைப் பள்ளியில் கல்வி பயின்றுள்ளார். சென்னை கீழ்பாக்கம் அரசு மருத்துவக் கல்லூரியில் மருத்துவ இளநிலைப் படிப்பினை முடித்துள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வந்தவாசி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# வி. தனராசு

## இறப்பு

தனராசு 7 மார்ச்சு 2024 அன்று காலமானார்.
# உரு. எட்டியப்பன்

**உரு. எட்டியப்பன்** (*R. Ettiyappan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் பெரணமல்லூர் பகுதியினைச் சேர்ந்தவர். பெரணமல்லூர் உயர்நிலைப் பள்ளியில் பள்ளிக் கல்வியினைப் முடித்தப் பின்னர் செய்யாறு, அறிஞர் அண்ணா அரசுக் கல்லூரியில் இளங்கலை பயின்று, சென்னை பச்சையப்பன் கல்லூரியில் முதுகலைப் பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பெரணமல்லூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# இண்டியம்(II) செலீனைடு

**இண்டியம்(II) செலீனைடு** (*Indium(II) selenide*) என்பது InSe என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இண்டியமும் செலீனியமும் சேர்ந்து இச்சேர்மம் உருவாகிறது. இது ஒரு III-VI அடுக்கு குறைக்கடத்தி ஆகும். இந்த திடப்பொருள் வான் டெர் வால்சு விசைகளால் மட்டுமே பிணைக்கப்பட்ட இரு பரிமாண அடுக்குகளைக் கொண்ட ஓர் அமைப்பைக் கொண்டுள்ளது. ஒவ்வொரு அடுக்கிலும் Se-In-In-Se வரிசையில் அணுக்கள் உள்ளன.  
புல விளைவு திரிதடையங்கள், ஒளி மின்னணுவியல், ஒளிமின்னழுத்தியம், நேரிலி ஒளியியல், திரிபளவிகள்,
# இண்டியம்(II) செலீனைடு

## உருவாக்கம்

இண்டியம்(II) செலீனைடை பல்வேறு முறைகள் மூலம் உருவாக்கலாம். மொத்தமாக திடப்பொருளாக மாற்றுவதற்கான ஒரு முறை பிரிட்ச்சுமேன்/சிடாக்பர்கர் செயல்முறையாகும். இம்முறையில் இண்டியம் மற்றும் செலீனியம் தனிமங்கள் ஓர் அடைக்கப்பட்ட குப்பியில் 900 °செல்சியசு வெப்பநிலைக்கும் அதிகமாக வெப்பப்படுத்தப்பட்டு, பின்னர் மெதுவாக ஒரு மாதத்திற்கு குளிர்விக்கப்படுகின்றன. இண்டியம்(I) சல்பேட்டு மற்றும் செலீனியம் டையாக்சைடு ஆகியவற்றின் நீர் கரைசலில் இருந்து மின்னியல் உலோகப் படிவிப்பு மூலம் தயாரிக்கலாம்.
# இண்டியம்(II) செலீனைடு

## பண்புகள்

, மற்றும் காட்மியம் ஆகியவையாகும்.
# இரா. பஞ்சாட்சரம்

**இரா. பஞ்சாட்சரம்** (*R. Panchatcharam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் மேல்மலையனூர் கப்லாம்பாடி பகுதியினைச் சேர்ந்தவர். அவலூர்பேட்டை அரசு உயர்நிலைப் பள்ளியில் கல்வி பயின்றுள்ளார். திராவிட முன்னேற்றக் கழகத்தினைச் சார்ந்த இவர், 1989ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மேல்மலையனூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# காசி தமிழ் சங்கம் விரைவு வண்டி

**காசி தமிழ் சங்கம் விரைவு வண்டி** 16367/16368 என்பது இந்திய ரயில்வேயின்-தெற்கு ரயில்வே மண்டலத்திற்கு சொந்தமான ஒரு விரைவு இரயில் ஆகும், இது இந்தியாவின் மற்றும் இடையே இயங்குகிறது.
# காசி தமிழ் சங்கம் விரைவு வண்டி

## பின்னணி

காசி தமிழ் சங்கம் நிகழ்வின் காரணமாக, 22 டிசம்பர் 2022 அன்று காசி தமிழ் சங்கமம் விரைவு இரயில் சேவையை ரயில்வே அமைச்சர் அஸ்வினி வைஷ்னவ் அறிவித்தார், அதைத் தொடர்ந்து இந்த ரயிலை இந்திய பிரதமர் நரேந்திர மோடி 17 டிசம்பர் 2023 அன்று தொடங்கி வைத்தார்.  
இது கன்னியாகுமரியிலிருந்து பனாரஸ் வரை ரயில் எண் 16367 ஆகவும், மறுதிசையில் 16368 எண்ணாகவும் இயங்குகின்றது, மேலும் இது தமிழ்நாடு, ஆந்திரப் பிரதேசம், தெலுங்கானா, மகாராஷ்டிரா, மத்தியப் பிரதேசம் மற்றும் உத்தரப் பிரதேசம் ஆகிய மாநிலங்களுக்கு சேவை செய்யும் .
# காசி தமிழ் சங்கம் விரைவு வண்டி

## பெட்டிகளின் விவரம்

16367/16368 காசி தமிழ் சங்கம் எக்ஸ்பிரஸ் ரயிலில் ஒரு "ஏசி 1 அடுக்கு", இரண்டு "ஏசி 2 அடுக்கு", மூன்று "ஏசி 3 அடுக்கு", மூன்று "ஏசி 3 அடுக்கு சிக்கன", ஆறு "தூங்கும் வகுப்பு", நான்கு "பொது முன்பதிவு இல்லாதவை", ஒரு சரக்கறை கார் மற்றும் 2 ஈஓஜி பெட்டிகள் உள்ளன.